
Datum: 9. 3. 2026

Zavod za transfuzijsko medicino (ZTM)



Navodilo o beleženju in obračunavanju zdravstvenih storitev in izdanih materialov


Okrožnica ZAE 3/26: Dopolnitve šifrantov za obračun zdravstvenih storitev


Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.

Podlaga za dopolnitve in spremembe šifrantov za obračun zdravstvenih storitev je pojasnilo FURS, št. 4230-88/2025-2 z dne 24. 11. 2025.


V okrožnici je zajeta naslednja vsebina:

1.	Preskrba s krvjo in krvnimi pripravki – sprememba obračuna DDV za zdravila iz lastne plazme s 1. 1. 2026



S spoštovanjem.

	Pripravili:
Jerneja Bergant, višja področna svetovalka
Darja Kušar, samostojna svetovalka področja
Saša Strnad, svetovalka področja



	Sladjana Jelisavčić,
vodja področja I 

Zavod za transfuzijsko medicino (ZTM) 

Povzetek vsebine

Finančna uprava Republike Slovenije je objavila naslednje pojasnilo glede obdavčitve zdravil iz lastne plazme: »Oprostitev plačila DDV velja za dobavo človeške krvi, vključno z dobavo posameznih komponent krvi, če se neposredno uporabi za zdravstveno oskrbo ali v terapevtske namene. Če je namenjena za farmacevtske namene, je dobava obdavčena z DDV. Oprostitev plačila DDV za zdravila iz krvi tako ni možna.«

Skladno s tem pojasnilom velja s 1. 1. 2026 spremenjen način obračunavanja davka na dodano vrednost pri dobavi zdravil iz lastne plazme tako, da zdravila iz lastne plazme niso več oproščena plačila DDV, ampak se skladno z zakonodajo zanje obračuna 9,5 % DDV. 

Navodilo za obračun

Glede na navedeno v šifrante uvajamo naslednje spremembe in dopolnitve:

· povezovalni šifrant K5.1 »Podvrsta s stopnjo DDV«, v katerem za podvrsto zdravstvene dejavnosti 703 801 »Preskrba s krvjo in krvnimi pripravki« izločujemo oproščeno plačilo DDV, ker se ta dejavnost dodaja v povezovalni šifrant K5.2:

	
	
	0% Oproščeno
	Obdavčeno 9,5%
	Obdavčeno 22%

	C21.200
	Proizvodnja farmacevtskih preparatov 
	
	
	

	 
	703
	Transfuzijska medicina, proizvodnja farmacevtskih preparatov
	
	
	

	
	
	801
	Preskrba s krvjo in krvnimi pripravki
	0 
	/
	/



· povezovalni šifrant K5.2 »Storitve s stopnjo DDV«, v katerega dodajamo podvrsto zdravstvene dejavnosti 703 801 »Preskrba s krvjo in krvnimi pripravki«:

· s storitvami krvnih komponent (storitve s seznama 15.151), za katere velja 0 % stopnja DDV;

· s storitvijo E0709 »Presejalno testiranje pri krvodajalcu na prisotnost virusa Zahodnega Nila«, za katero velja 0 % stopnja DDV in 

· z zdravili iz lastne plazme (storitve s seznama 15.137), za katera velja 9,5 % stopnja DDV, kot sledi:

	
	
	0% Oproščeno
	Obdavčeno 9,5%
	Obdavčeno 22%

	C21.200
	Proizvodnja farmacevtskih preparatov
	
	
	

	 
	703
	Transfuzijska medicina, proizvodnja farmacevtskih preparatov
	
	
	

	
	
	801
	Preskrba s krvjo in krvnimi pripravki
	KK001, KK002, KK003, KK004, KK005, KK006, KK007, KK008, KK009, KK010, KK011, E0709
	LPL1005192, LPL1005193, LPL1008327, LPL1008674
	



Spremembe veljajo za storitve, opravljene od 1. 1. 2026 dalje.

Kontaktna oseba za vsebinska vprašanja: 
Darja Kušar (darja.kusar@zzzs.si; 01/30-77-436)

